**ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**

Газрын тосны бүтээгдэхүүний тухай хуулийн 4 дүгээр зүйлийн 4.1 дэх хэсгийн 7 дахь заалт:

“4.1.7. “газрын тосны бүтээгдэхүүний улсын нөөц” гэж улсын хэмжээнд газрын тосны бүтээгдэхүүний үнийн өсөлтийг сааруулах, хангамжийн тасалдал, хомсдол үүсэхээс урьдчилан сэргийлэх зорилгоор Монгол Улсын Засгийн газраас тогтоосон байршил, нэр төрөл, тоо хэмжээнд бүрдүүлсэн улсын болон хувийн хэвшлийн агуулах, саванд хадгалагдаж байгаа стратегийн тусгай зориулалтын бүх төрлийн шатахууныг;

5 дугаар зүйлийн 5.2 дахь хэсгийн 6 дахь заалт:

“5.2.6. “импортолж байгаа болон дотоодын түүхий эдэд түшиглэн үйлдвэрлэсэн газрын тосны бүтээгдэхүүний чанарын хяналт тавих журмыг батлуулж, хэрэгжүүлэх”;

6 дугаар зүйлийн 6.1 дэх хэсгийн 10 дахь заалт:

6.1.10. “газрын тосны бүтээгдэхүүний импорт, үйлдвэрлэл, худалдаа, тээвэрлэлт, хадгалалтын бүх үе шатанд чанарын хяналт тавих”;

**2 дугаар зүйл.**

Газрын тосны бүтээгдэхүүний тухай хуулийн 5 дугаар зүйлийн 5.2 дахь хэсгийн 5.2.2. дахь заалтын “бүх төрлийн шатахуун”, 7 дугаар зүйлийн 7.1 дэх хэсгийн “бүх төрлийн шатахуун”, 9 дүгээр зүйлийн 9.1 дэх хэсгийн “бүх төрлийн шатахуун” гэсний дараа “шатдаг хий” гэж, 6 дугаар зүйлийн 6.1 дэх хэсгийн 6.1.3. дахь заалтын “түгээх станц” гэсний дараа “шинээр”, “барьж байгуулах” гэсний дараа “өргөтгөл хийх” гэж тус тус нэмсүгэй.

**3 дугаар зүйл.**

Газрын тосны бүтээгдэхүүний тухай хуулийн 11 дүгээр зүйлийн 11.4 дэх хэсгийн 11.4.3 дахь заалтын “дамжуулах” гэснийг “шугам” гэж, 12 дугаар зүйлийн “бүтээгдэхүүний” гэснийг “бүтээгдэхүүнтэй” гэж тус тус өөрчилсүгэй.

**4 дүгээр зүйл.**

Газрын тосны бүтээгдэхүүний тухай хуулийн 4 дүгээр зүйлийн 4.1 дэх хэсгийн 4.1.3. дахь заалтын “болон” гэснийг хассугай.

**5 дугаар зүйл.**

Газрын тосны бүтээгдэхүүний тухай хуулийн 6 дугаар зүйлийн 6.1 дэх хэсгийн 6.1.7 дахь заалтыг хүчингүй болсонд тооцсугай.

МОНГОЛ УЛСЫН ИХ ХУРЛЫН ДАРГА

БАТЛАВ.

УУЛ УУРХАЙ, ХҮНД ҮЙЛДВЭРИЙН САЙД Д.СУМЬЯАБАЗАР

**ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД ОРУУЛАХ НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮЗЭЛ БАРИМТЛАЛ**

**Нэг. Хуулийн төсөл боловсруулах болсон үндэслэл, шаардлага;**

Монгол УлсынИх Хурлын 2011 оны 65 дугаар тогтоолоор батлагдсан “Төрөөс газрын тосны салбарт 2017 он хүртэл баримтлах бодлого”-ын баримт бичигт газрын тосны салбарын эрх зүйн орчныг сайжруулах чиглэлээр “Газрын тосны бүтээгдэхүүний тухай хууль”-д нэмэлт, өөрчлөлт оруулах, тэдгээрийг хэрэгжүүлэх журам, зааврыг боловсруулах, шинэчлэхээр заасан боловч өөрчлөлт ороогүй байна.

Түүнчлэн УИХ-ын 2016 оны 02 дугаар сарын 05-ны өдрийн 19 дүгээр тогтоолоор батлагдсан “Монгол Улсын тогтвортой хөгжлийн үзэл баримтлал”-д аж үйлдвэрийн салбарыг хөгжүүлж, гол нэр, төрлийн шатахууны хэрэгцээг олон улсын стандартад нийцсэн дотоодын үйлдвэрлэлийн бүтээгдэхүүнээр бүрэн хангана. УИХ-ын 2016 оны 45 дугаар тогтоолоор батлагдсан “Монгол улсын засгийн газрын 2016 - 2020 оны yйл ажиллагааны хөтөлбөр”-ийн 2.70-д “Газрын тосны олборлолтыг тогтвортой нэмэгдүүлэн, газрын тос боловсруулах үйлдвэр байгуулна” гэж тус тус заасан билээ.

Засгийн газрын мөрийн хөтөлбөрт манай улсад олборлож байгаа ашигт, малтмал газрын тосны бүтээгдэхүүнийг дотоодын үйлдвэрт эхний ээлжинд нийлүүлэх, газрын тос боловсруулах үйлдвэр барьж газрын тосны бүтээгдэхүүний хангамжийн тогтвортой байдлыг бий болгох, нүүрснээс хий шингэн түлш гаргах ажлыг эрчимжүүлж, шатдаг занар, нүүрсний химийн үйлдвэрийг хөгжүүлэх судалгааг хийх болон хийн түлшний аюулгүй ажиллагааг хангах эрх зүйн орчныг бүрдүүлж, хийн түлшний тээвэрлэлт, хадгалалт, түгээлт, борлуулалт зэрэг үйл ажиллагааг тавих стандарт нормыг сайжруулахаар тус тус заасан байна.

Дээрхи хууль зүйн үндэслэлээс гадна нийгэм, эдийн засгийн болон практик хэрэгцээ, шаардлагыг тандан судалсан судалгааны дүгнэлтээс үзэхэд газрын тосны бүтээгдэхүүний салбарт урт хугацааны төрийн тууштай дэмжлэг, татварын хөнгөлөлт, тогтвортой байдлын баталгаагүйгээр импортын хараат байдлаас гарах боломжгүйг сүүлийн 20 гаруй жилийн туршлага харуулж байна. Хийн хангамжийн аюулгүй ажиллагааг хангах, боловсон хүчин, ажиллагсадын ур чадварыг өндөр байлгах, хий хангамжийн ажил үйлчилгээ эрхлэлтийг оновчтой, тодорхой болгох, үйлдвэрлэл, ахуйд хямд түлш ашиглах зах зээлийг нээх зэрэгт эрх зүйн орчинг бүрдүүлэх, хийн түлшний салбарт төр, иргэн, хуулийн этгээдийн оролцоо, тэдгээрийн хооронд үүсэх харилцааг зохицуулах шаардлага үүсээд байна.

Мөн түүнчлэн газрын тосны бүтээгдэхүүний чанарт тавьж буй стандарыг 2017 оны 4 дүгээр сарын 06-ны өдрийн СХЗГ-ын Стандартчиллын үндэсний зөвлөлийн 07 дугаар тогтоолоор батлуулан, мөрдөж байгаа бөгөөд энэхүү стандарт шинэчлэгдэн гарсантай холбогдуулан бүтээгдэхүүний чанарын хяналт хийх үйл ажиллагаанд шууд хяналт тавих эрх зүйн зохицуулалт байхгүй байна.

Тухайн улсын нийгэм, эдийн засгийн тогтвортой байдлыг хангахад стратегийн ач холбогдол бүхий салбарт төрөөс эрх зүйн таатай орчинг бүрдүүлж өгөх зайлшгүй шаардлага байх тул хуулийн төслийг боловсруулах нь зүйтэй гэж үзлээ.

**Хоёр. Хуулийн төслийн зорилго, ерөнхий бүтэц, зохицуулах харилцаа, хамрах хүрээ;**

Төрөөс баримтлах бодлогын дагуу газрын тосны салбарын эрх зүйн орчныг сайжруулах зорилгоор энэхүү хуулийн төсөлд газрын тосны бүтээгдэхүүний улсын нөөц, шатдаг хий, чанарын хяналтын талаарх зохицуулалт нэмнэ. Хууль тогтоомжийн тухай хуульд нийцүүлэх зорилгоор тус хуулийн зүйл, хэсэг, заалтын хэмжээнд нэмэлт, өөрчлөлт оруулах замаар асуудлыг шийдвэрлэх нь зүйтэй гэж үзлээ.

  Газрын тосны бүтээгдэхүүний тухай хуульд дараах асуудлаар нэмэлт, өөрчлөлт оруулна:

“газрын тосны бүтээгдэхүүний улсын нөөц”

“шатдаг хий”

“чанарын хяналт тавих журмыг батлуулж, хэрэгжүүлэх”

“чанарын хяналт тавих”

“өргөтгөл хийх”

“шугам”

**Гурав. Хуулийн төсөл батлагдсаны дараа үүсч болох нийгэм, эдийн засаг, хууль зүйн үр дагавар, хүрэх үр дүн, тэдгээрийг шийдвэрлэх талаар авч хэрэгжүүлэх арга хэмжээний санал;**

Газрын тосны бүтээгдэхүүний тухай хуульд нэмэлт, өөрчлөлт оруулах тухай хуулийн төслийг боловсруулж баталснаар дараах үр дүнд хүрнэ гэж тооцож байна.

Хэрэглэгчдийг чанарын баталгаатай газрын тосны бүтээгдэхүүнээр тогтвортой хангах, газрын тосны бүтээгдэхүүний улсын болон компанийн нөөц бүрдүүлэх, газрын тосны бүтээгдэхүүний чанарын хяналтын тогтолцоог бий болгоход эерэгээр нөлөөлнө гэж үзэж байна.

**Дөрөв. Хуулийн төсөл нь бусад хуультай уялдсан байдал, уг хуулийг хэрэгжүүлэхтэй холбогдон цаашид шинээр боловсруулах буюу нэмэлт, өөрчлөлт оруулах, хүчингүй болсонд тооцох тухай хуулийн талаарх санал;**

Газрын тосны бүтээгдэхүүний тухай хуульд нэмэлт, өөрчлөлт оруулах тухай хуулийн төслийг боловсруулж баталснаар шинээр боловсруулах буюу нэмэлт, өөрчлөлт оруулах, хүчингүй болсонд тооцох тухай хууль байхгүй болно.

**ТАНИЛЦУУЛГА**

Монгол УлсынИх Хурлаас 2005 оны 07 дугаар сарын 01-ний өдөр батлагдсан “Газрын тосны бүтээгдэхүүний тухай” хуулиар газрын тосны бүтээгдэхүүнийг импортлох, үйлдвэрлэх, худалдах, тээвэрлэх, хадгалах болон эдгээр үйл ажиллагааны аюулгүй байдлыг хангахтай холбогдон үүсэх харилцааг зохицуулж ирсэн. Батлагдсан өдрөөс хойш 3 удаа нэмэлт, өөрчлөлт орсон байна.

Тус салбарын бодлогын баримт бичигт газрын тосны салбарын эрх зүйн орчныг сайжруулах чиглэлээр “Газрын тосны бүтээгдэхүүний тухай хууль”-д нэмэлт, өөрчлөлт оруулах, тэдгээрийг хэрэгжүүлэх журам, зааврыг боловсруулах, шинэчлэхээр заасан хууль зүйн үндэслэлээс гадна нийгэм, эдийн засгийн болон практик хэрэгцээ шаардлагын үүднээс тус хуульд нэмэлт, өөрчлөлт оруулах шаардлагатай болоод байна. Үүнд:

1. Төвлөрсөн хот суурин газруудад хувийн хэвшлийн компани, аж ахуйн нэгжүүд автомашиныг хийгээр цэнэглэх станц шинээр барих ажил сүүлийн жилүүдэд нэмэгдэж байна. Хийн хангамжийн аюулгүй ажиллагааг хангах, боловсон хүчин, ажиллагсадын ур чадварыг өндөр байлгах, хий хангамжийн ажил үйлчилгээ эрхлэлтийг оновчтой, тодорхой болгох, үйлдвэрлэл, ахуйд хямд түлш ашиглах зах зээлийг нээх зэрэгт эрх зүйн орчинг бүрдүүлэх, хийн түлшний салбарт төр, иргэн, хуулийн этгээдийн оролцоо, тэдгээрийн хооронд үүсэх харилцааг зохицуулах шаардлага үүсээд байна.
2. Мөн одоогийн хүчин төгөлдөр мөрдөгдөж байгаа Газрын тосны бүтээгдэхүүний тухай хуульд “Газрын тосны бүтээгдэхүүний нөөц нь улсын болон компанийн нөөцөөс бүрдэнэ” гэж заасан боловч “улсын нөөц” гэдгийг томьёолоогүй байна. Тиймээс газрын тосны бүтээгдэхүүний улсын нөөц гэдэг ойлголтыг тусгайлан тодорхойлж, улсын стратегийн нөөц (батлан хамгаалах,онцгой байдал,цэргийн дайчилгааны, гамшгийн г.м)-ийг аль утгад хамааруулахыг нарийвчлан зохицуулах шаардлага бий болсон.
3. 2015 онд хийсэн газрын тосны бүтээгдэхүүний улсын нэгдсэн үзлэгээр чанарын шаардлага хангаагүй 1500 гаруй дээж илэрсэн бөгөөд энэ нь тухайн бүтээгдэхүүний хадгалалт, тээвэрлэлт болон бусад хүчин зүйлээс хамаарсан байдаг. Чанарын хяналтыг аж ахуйн нэгжүүд чанарын баталгаатай итгэмжлэгдсэн лабораториор тогтмол хийлгэдэггүй, чанартай бүтээгдэхүүнээр хэрэглэгчдийг хангах асуудалд хариуцлагатай ханддаггүй, газрын тосны бүтээгдэхүүний тухай хуульд шууд хяналт тавих зохицуулалтгүй зэргээс шалтгаалж хэрэглэгчид хохирох эрсдэл үүсч байна. Хэрэв дээрх асуудлыг хуульчлан, журмаар зохицуулан хэрэгжүүлээд эхэлвэл тогтмол график, төлөвлөгөөний дагуу импорт, худалдаа, тээвэрлэлт, хадгалалтын бүх шатанд хяналт тавьж, стандартын шаардлагад нийцэж байгаа эсэхэд үнэлэлт дүгнэлт өгөх бүрэн боломжтой болно.
4. “Газрын тосны бүтээгдэхүүний тухай” хуулийн зарим нэг заалтад орсон хууль хүчингүй болж хүчин төгөлдөр мөрдөгдөхгүй болсон. Хуулийн 6.1.7-д газрын тосны бүтээгдэхүүний зах зээлд шударга өрсөлдөх нөхцөлийг бүрдүүлэхэд шаардлагатай мэдээллийг Шударга бус өрсөлдөөнийг хориглох тухай хуулийн 14.1.5-д заасны дагуу холбогдох байгууллага болон төрийн захиргааны төв байгууллагад гаргаж өгөх, энэ талаар санал гаргахаар заасан. Шударга бус өрсөлдөөнийг хориглох тухай хууль 2010 оны 5 дугаар сарын 12-ны өдөр хүчингүй болсон.Өрсөлдөөний тухай хуулиар дээрх харилцаа зохицуулагдаж байгаатай нийцүүлж өөрчлөлт оруулах шаардлагатай болсон.

Иймд шингэрүүлсэн шатдаг хийн үйл ажиллагаа эрхлэхэд тусгай зөвшөөрөлтэй болгох, “газрын тосны бүтээгдэхүүний улсын нөөц” гэсэн нэр томъёог тодорхойлох, газрын тосны бүтээгдэхүүний чанарын хяналтын тогтолцоог зохицуулах, зарим нэг нэр томъёог өөрчлөх, хүчингүй болсон хуультай холбоотой заалтыг хүчингүй болгох үүднээс хуулийн төслийг боловсруулав.

ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ

УРЬДЧИЛАН ТАНДАН СУДАЛСАН БАЙДАЛ

**Ерөнхий мэдээлэл**


*Импорт*

Монгол улс газрын тосны бүтээгдэхүүний хэрэгцээгээ 100 хувь импортоор хангаж байгаа бөгөөд 2014 онд 1,314 мян.тн, 2015 онд 1,191 мян.тн, 2016 онд1,227 мян. тн, 2017 оны эхний 10 сарын байдлаар 1,150 мян. тн газрын тосны бүтээгдэхүүн импортлож дотоодын хэрэгцээгээ хангаж байна.

Автобензин, дизелийн түлшний импорт 2006 оноос 2013 оныг хүртэл жилд дунджаар 10 хувиар өсч ирсэн боловч сүүлийн 2 жилд эдийн засгийн байдалтай уялдан буурсан үзүүлэлттэй байна. Шатахууны импортын хэмжээг төрлөөр нь авч үзвэл сүүлийн арван жилд А-80 автобензин тогтмол буурч байгаа бол АИ-92 автобензины импорт тогтмол өсч байна. Харин дизелийн түлшний импорт уул уурхайн үйл ажиллагаатай уялдан тогтворгүй, хэлбэлзэлтэй байгаа боловч урт хугацаанд өсөх хандлага ажиглагдаж байна.

Газрын тосны бүтээгдэхүүний импорт бүтцийн хувьд: 90-ээс дээш октантай автобензин 25 хувь, 90-ээс доош октантай автобензин 4 орчим хувь, дизель түлш 56 хувь, онгоцны түлш 2 хувь, бусад /тос тосолгооны материал, мазут, хий /13 хувийг эзэлж байна. Нийт импортын 96,9 хувийг ОХУ, 0,6 орчим хувийг БНСУ, 2 хувийг БНХАУ, үлдсэнийг бусад улсуудаас тус тус импортолж байна.

*Импортын шатахууны төрөл, эх үүсвэрийг 2017 оны эхний 10 сарын байдлаар харуулсан үзүүлэлт:*



*Монгол Улсын газрын тосны бүтээгдэхүүний нөөцийн талаар:*

* 2012 оны төсвийн хөрөнгө болон Засгийн газрын эрсдэлийн сангийн хөрөнгөөр бүрдүүлсэн улсын нөөцийн шатахууныг аж ахуйн нэгжүүдтэй сэлгэх гэрээ байгуулан хадгалуулж байна. Засгийн газрын гишүүн бөгөөд Уул уурхай, хүнд үйлдвэрийн сайдын шийдвэрийн дагуу газрын тосны бүтээгдэхүүний улсын нөөцийн шатахууныг сэлгэх гэрээг 7 компанитай байгуулж, улсын нөөц нөхөн бүрдүүлэх хугацааг 2018 оны 05 дугаар сарын 01-нийг хүртэл сунгах гэрээ байгуулаад байна.
* Монгол Улсын Засгийн газрын 2016 оны 147 дугаар тогтоолоор газрын тосны бүтээгдэхүүний хэрэглээнд гарсан өөрчлөлттэй уялдуулан 2017 онд бүрдүүлэх компанийн нөөцийн хэмжээг шинэчилсэний дагуу компанийн нөөц бүрдүүлэх 16 аж ахуйн нэгжтэй гэрээ байгуулан, бүтээгдэхүүний нэр төрөл, тоо хэмжээг агуулахын байршлуудаар нь нэгтгэн Төв, Баруун, Зүүн гэсэн 3 бүст хуваан, хэрэгжилтэнд нь хяналт тавин ажиллаж байна.
* Монгол Улсын Засгийн газрын 2017 оны 10 дугаар сарын 03-ны өдрийн хуралдаанаар 2018 онд 21 аж ахуйн нэгжийн бүрдүүлэх компанийн нөөцийн хэмжээг батлаад байна.

Шингэрүүлсэн хийн хангамжийн талаар:

Монгол Улсын хэмжээнд 2017 оны байдлаар шингэрүүлсэн шатдаг хийн үйл ажиллагаа явуулж буй 19 аж ахуйн нэгж, байгууллагын 80 автомашин хийгээр цэнэглэх станц, 10 хий цэнэглэх станц-агуулахаар дамжуулан бөөний болон жижиглэнгийн үйл ажиллагаа явуулж байна.

2017 оны эхний 10 сарын байдлаар Монгол Улсын хэмжээнд нийт 25,2 мянган тонн шингэрүүлсэн шатдаг хийн түлш импортлоод байна. Үүний 93 хувийг ОХУ, 7 хувийг БНСУ-аас, үлдсэн хувийг бусад улсаас импортолсон байна.

Монгол Улсад үйл ажиллагаа явуулж буй агуулах, ШТС-ийн талаар:

**Газрын тосны бүтээгдэхүүний агуулах**

Одоогийн байдлаар Монгол Улсын хэмжээнд 97 газрын тосны бүтээгдэхүүний агуулах бүртгэлтэй байна. Үүнээс Улаанбаатар хотод 22, Дархан-Уул аймагт 9, Дорноговь, Өмнөговь, Орхон аймагт тус тус 8, Говьсүмбэр аймагт 6 агуулах байна.

**Шатахуун түгээх станц**

**Шингэрүүлсэн шатдаг хийн агуулах**

**Автомашиныг хийгээр цэнэглэх станц**

Одоогийн байдлаар Монгол Улсын хэмжээнд нийт 80 автомашиныг хийгээр цэнэглэх станц бүртгэлтэй байна.

Газрын тосны бүтээгдэхүүний тухай хуулийг шинэчлэн найруулах тухай хуулийн төсөл нь Хууль тогтоомжийн хэрэгцээ, шаардлагыг урьдчилан тандан судлах аргачлалын[[1]](#footnote-2) /цаашид Аргачлал гэх/ 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-т заасан үе шатны дагуу хийж гүйцэтгэлээ.

1. **Дүн шинжилгээ /улсын нөөц/**

Одоогийн хүчин төгөлдөр мөрдөгдөж байгаа “Газрын тосны бүтээгдэхүүний тухай хууль”-ийн 13.1-т “Газрын тосны бүтээгдэхүүний нөөц нь улсын болон компанийн нөөцөөс бүрдэнэ” гэж заасан байна. Гэвч хуулийн 4 дүгээр зүйл дэх “Хуулийн нэр томъёо”-ны 4.1.5-д “компанийн нөөц” гэдгийг нарийн тодорхой томъёолж заасан боловч “улсын нөөц” гэж юуг хэлэхийг тодорхойлоогүй байна.

Иймд улсын нөөц гэдэг ойлголтыг тусгайлан тодорхойлж улсын стратегийн нөөц (батлан хамгаалах,онцгой байдал,цэргийн дайчилгааны, гамшгийн г.м)-ийг аль утгад хамааруулахыг нарийн заах шаардлагатай байна.

“Газрын тосны бүтээгдэхүүний улсын нөөц” гэж Улсын хэмжээнд газрын тосны бүтээгдэхүүний үнийн өсөлтийг сааруулах, хангамжийн тасалдал, хомсдол үүсэхээс урьдчилан сэргийлэх зорилгоор Монгол Улсын Засгийн газраас тогтоосон байршил, нэр төрөл, тоо хэмжээнд бүрдүүлсэн улсын болон хувийн хэвшлийн агуулах, саванд хадгалагдаж байгаа стратегийн тусгай зориулалтын бүх төрлийн шатахуун юм.

* 1. *Асуудлын мөн чанар, цар хүрээг тодорхойлсон байдал:*

Тандалт судалгааны ажил болон хуулийн төсөл боловсруулах хүрээнд Уул уурхай хүнд үйлдвэрийн Сайдын албан бичгээр ирүүлсэн чиглэлийн дагуу АМГТГ-ын даргын 2017 оны 4 дүгээр сарын 14-ны өдрийн а/45 тоот тушаалаар батлагдсан “Газрын тосны бүтээгдэхүүний тухай” хуулийг шинэчлэн найруулах, төслийг боловсруулах, хянах, эцэслэн боловсруулж, ЗГ-ын хуралдаанаар хэлэлцүүлэх бэлтгэл ажлыг хангах үүрэг бүхий төрийн болон төрийн бус байгууллага, аж ахуйн нэгж, байгууллагын төлөөлөл оролцсон 21 хүний бүрэлдэхүүнтэй дэд ажлын хэсэгт ажилласан. Газрын тосны бүтээгдэхүүний тухай хуулинд нэмэлт, өөрчлөлт оруулах, хуулийн үзэл баримтлалыг боловсруулах талаар 3 удаа хуралдаж, хэлэлцэн санал авч нэгтгэсэн. Дэд ажлын хэсгийн удирдамжийн дагуу хуульд нэмэлт өөрчлөлт оруулах хэрэгцээ шаардлагын талаар тайлбар, дүгнэлт, саналыг ажлын хэсгийн гишүүдээс авсны үндсэн дээр хуулийн 4 дүгээр зүйл дэх “Хуулийн нэр томъёо”-нд “улсын нөөц” гэдэг ойлголтыг тусгайлан тодорхойлж 4.1.7-оор нэмэлт өөрчлөлт оруулах болсон.

* 1. *Асуудлыг шийдвэрлэх зорилгыг тодорхойлсон байдал:*

Дэлхийн газрын тосны зах зээл дээр томоохон хэрэглэгч, нийлүүлэгч орнуудын эдийн засаг, улс төрийн нөхцөл байдал, тэдгээрийн бодлогын чанартай арга хэмжээнүүд, олон улсын валют санхүүгийн зах зээл, байгаль цаг уурын өөрчлөлт зэрэг олон хүчин зүйлс газрын тосны зах зээлд нөлөөлж байдаг.

Газрын тосны нийлүүлэлтийн хомсдлоос үүдэх сөрөг нөлөөллийг дотоодод болон олон улсад саармагжуулах зорилгоор томоохон улс орнууд их хэмжээгээр нөөц бүрдүүлдэг байна. Нөөцийг бүрдүүлэхдээ ихэвчлэн түүхий газрын тосоор бүрдүүлдэг ба шаардлагатай үед боловсруулан ашиглахаар төлөвлөдөг. Манай орны хувьд боловсруулах үйлдвэр байхгүй тул боловсруулах үйлдвэр баригдаж ашиглалтад ортол бүтээгдэхүүн хэлбэрээр нөөцлөх нь зайлшгүй юм. Сүүлийн зургаан жилд газрын тосны бүтээгдэхүүний нийт импортын хэмжээ 6,7 сая тоннд хүрсэн ба импортын дунджийг тооцож үзвэл сард дунджаар 94 мянган тонн шатахуун импортолсон нь компанийн болон улсын нөөцөд ойролцоогоор 180 мянган тонн газрын тосны бүтээгдэхүүний нөөц бүрдүүлэх шаардлагатай болж байна.

Энэ нь Монгол Улсын шатахууны хэрэглээ жил бүр өсөн нэмэгдэж байгааг, цаашлаад газрын тосны бүтээгдэхүүний нөөцийн хэмжээг өсөн нэмэгдэж байгаа хэрэглээтэй уялдуулан хангамжийн тасалдал, хомсдол үүсэхээс урьдчилан сэргийлэх зорилгоор “Газрын тосны бүтээгдэхүүний улсын нөөц”-ийг бүрдүүлэх зайлшгүй шаардлагатайг харуулж байна.

* 1. *Асуудлыг зохицуулах хувилбар, түүний үр нөлөө, дүгнэлт*

|  |  |  |  |  |
| --- | --- | --- | --- | --- |
|  | **Хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1 | Хууль тогтоомжийн төсөл боловсруулах | Зорилгыг хангаж чадна. | Нэмэлт зардал болон сөрөг үр дагавар гарахгүй. | Үр дүн эерэг |
| 2 | Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх | Зорилгыг хангаж чадна. | Нэмэлт зардал болон сөрөг үр дагавар гарахгүй.. | Үр дүн гарна. |
| 3 | Зах зээлийн механизмаар дамжуулан төрөөс зохицуулалт хийх | Зорилгыг хангаж чадна. | Нэмэлт зардал болон сөрөг үр дагавар гарахгүй. | Үр дүнтэй |

* 1. *Олон улсын болон бусад улсын эрх зүйн зохицуулалттай харьцуулсан байдал*

Газрын тосны нөөцийг бүрдүүлэхэд улс орнууд хэд хэдэн аргыг ашиглаж байна. Үүнд:

1. *Засгийн газар өөрийн хөрөнгөөр нөөц бүрдүүлэн хадгалах*

Зардал, өртөг ихтэй боловч томоохон улс орнууд ихэвчлэн Засгийн газрын мэдлийн нөөцтэй байдаг. Нөөцийг бүрдүүлэхдээ Засгийн газар өөрийн хөрөнгөөр агуулах барих аль эсхүл компанийн агуулахыг түрээсэлдэг.

1. *Газрын тос боловсруулах үйлдвэрүүд болон компанийн заавал байлгах нөөцийн хэмжээг тогтоох*

Боловсруулах үйлдвэр аль эсхүл компанийн хүчин чадал, нийлүүлж буй бүтээгдэхүүний хэмжээнээс хамааран тодорхой хоногийн нийлүүлэлттэй тэнцэхүйц хэмжээг заавал бүрдүүлэх, бэлэн байлгаж байхаар зохицуулалт хийдэг байна.

1. *Газрын тосны нөөцийг онцгой үед хуваалцах гэрээ*

Хөрш эсхүл бүс нутгийн орнууд онцгой үед газрын тосны нөөцөөс харилцан худалдах тухай гэрээ байгуулдаг.

1. *Арилжааны нөөц буюу санхүүгийн хэрэгсэл ашиглах*

Газрын тос импортлогч орнууд тодорхой хэмжээний газрын тосыг үүсмэл үнэт цаас болон бусад хэлцлийн дагуу эзэмших бөгөөд экспортлогч компани шаардлагатай тохиолдолд бүтээгдэхүүнийг гаргаж өгөх үүрэг хүлээдэг. Газрын тос импортлогч орнуудын хувьд арилжааны шинжтэй энэхүү нөөцийг бүрдүүлсэнээр хадгалалтын болон бусад холбогдон гарах захиргааны зардлыг хэмнэх боломж бүрддэг.

Нөөц хуваалцах гэрээ ба арилжааны нөөц нь далайд гарцгүй, хойд талаар ОХУ, урд талаар БНХАУ-тай хиллэж байгаа манай орны нөхцөлд хэрэгжүүлэхэд төдийлөн боломж муутай юм.

Арилжааны нөхцлийг ашиглахад манай улсад хамгийн ойр орших олон улсын барааны бирж урд зүгт Япон, Сингапур, хойд зүгт ОХУ, Европт байгаа нь газар зүйн байршлийн хувьд алслагдмал байна. ОХУ-ын биржээс бүтээгдэхүүн авах боломж төдийлөн итгэл муутай байгаа нь тус улсын хамгийн том бирж болох Санктпетербургийн биржийн танилцуулгаас харахад тус биржийн үндсэн зорилго нь зөвхөн дотоодын хэрэгцээг хангахыг зорьж байгаагаас ажиглагдаж байна. Дээрх биржүүдийн бүтээгдэхүүнийг авахаар болсон ч яаралтай үед бүтээгдэхүүнийг татан авахад газар зүйн байршил алслагдсан тул дор хаяж 14-20 хоног шаардлагатай.

Дээрх туршлагуудаас харахад Монгол орны нөхцөлд хэрэгжих боломжтой нь Засгийн газар өөрийн хөрөнгөөр нөөц бүрдүүлэх, импортлогч компаниудын заавал барих бүтээгдэхүүний хэмжээг хууль тогтоомжийн дагуу зааж өгөх боломжтой байна.

Солонгос:

* Олон улсын эрчим хүчний агентлагын гишүүн орнуудын нэгэн адил 90 хоногийн нөөц бүрдүүлэх үүрэг хүлээдэг
* 2006 оны 1 сараас 109 хоногийн нөөцтэй болсон.
* Үүний 56 хоногийн нөөц нь Солонгосын Засгийн газар мэдэлд байдаг

Нөөцийн асуудлыг дараах хууль, эрхзүйн хүрээнд зохицуулдаг.

* The Petroleum and Petroleum-Alternative Fuel Business Act
* The Korea National Oil Company’s law

АНУ:

* Эрчим хүчний Яам буюу Department of Energy бүх асуудлыг хариуцан ажилладаг.
* Анх 500 сая баррель тос, бүтээгдэхүүн нөөцлөх шийдвэр гаргасан. Одоо 1 тэрбум баррель хүргэх төлөвлөгөөтэй байгаа.
* Улсын хэвийн хэрэглээний 90 хоногийн нөөцтэй
* 1973-1974 онд АНУ-ын Конгресс Арабын түүхий тос нийлүүлэлтийн хязгаар тавигдсан үед “Energy Policy and Conservation Act” буюу Эрчим хүчний бодлого, хамгаалалтын тухай хууль санаачлан гаргасан.
* Газрын тос болон бүтээгдэхүүний стратегийн нөөц бүрдүүлэх (SPR) асуудлыг хуульчлан баталсан.
* 2005 онд “Energy Policy Act” болгон шинэчлэн баталсан.

Герман:

* Нөөцийн журам боловсруулан мөрддөг.
* 90 хоногийн нөөц бүрдүүлдэг.
* Нефтийн бүтээгдэхүүний хангамжын тухай хууль гарган баталгаажуулсан.
* Нефтийн бүтээгдэхүүний хангамжын холбоо байгуулагдсан.
* Аливаа онцгой тохиолдолд Холбооны эдийн засгийн яам асуудлыг шийдэх бүрэн эрхтэй.

Гадаадын орнууд шатахууны тодорхой хоногийн нөөцтэй байдаг. Үүнд:

* Олон Улсын эрчим хүчний агентлагт(IEA) нэгдсэн томоохон импортлогч орнууд (АНУ, Герман, Франц, Өмнөд Африкийн БНУ) 90 хоног,
* Норвеги улс 20 хоног,
* Европийн холбооны орнууд 90 хоног,
* Украйн 90 хоног,
* Свазиланд 90 хоног,
* БНСУ 110 хоног,

*1.5.Зөвлөмж*

Улсын Их Хурлын 2005 оны 07 дугаар сарын 01-ний өдөр баталсан “Газрын тосны бүтээгдэхүүний тухай хууль”-ийн 13.1-т “Газрын тосны бүтээгдэхүүний нөөц нь улсын болон компанийн нөөцөөс бүрдэнэ” гэж заасан нь хуулийн 4 дүгээр зүйлийн “Хуулийн нэр томъёо”-нд “Улсын нөөц” гэсэн нэр томъёог нэмж оруулах хэрэгцээ шаардлагын үндэслэл болсон байна.

“Газрын тосны бүтээгдэхүүний тухай хууль”-д энэхүү нэмэлт өөрчлөлт оруулснаар улсын нөөц гэдэг ойлголтыг тусгайлан тодорхойлж газрын тосны бүтээгдэхүүний үнийн өсөлтийг сааруулах, хангамжийн тасалдал, хомсдол үүсэхээс урьдчилан сэргийлэх, улмаар хангамжийн үйл ажиллагаа тасралтгүй байх боломж бүрдэх юм.

1. **Дүн шинжилгээ /шатдаг хий/**

Өнөөгийн байдлаар манай улсад шатдаг хийн үйлдвэрлэх, ашиглах, тээвэрлэх, хадгалах, түгээх үйл ажиллагаатай холбогдсон харилцаа нь Монгол Улсын “Газрын тосны бүтээгдэхүүний тухай хууль” болон бусад холбогдох хууль тогтоомжуудын дагуу зохицуулагдаж байна.

Монгол Улсын хэмжээнд 2017 оны байдлаар шингэрүүлсэн шатдаг хийн үйл ажиллагаа явуулж буй 19 аж ахуйн нэгж, байгууллагын 80 автомашин хийгээр цэнэглэх станц, 10 хий цэнэглэх станц/агуулах/-аар дамжуулан бөөний болон жижиглэнгээр худалдаалах үйл ажиллагаа явуулж байна.

Импортын хувьд Монгол Улс шингэрүүлсэн шатдаг хийг ОХУ, БНСУ, БНХАУ-аас авч байна. 2010 онд жилд 6.7 мян.тн шингэрүүлсэн шатдаг хий импортолж байсан бол 2016 онд 30.5 мян.тн, 2017.10 сарын байдлаар 30.0 мян.тн шингэрүүлсэн шатдаг хий импортолсон.

Мөн төвлөрсөн хот суурин газруудад хувийн хэвшлийн компани, аж ахуйн нэгжүүд автомашиныг хийгээр цэнэглэх станц шинээр барих ажил сүүлийн жилүүдэд нэмэгдсэн. 2007 онд Улаанбаатар, Дархан-Уул, Орхон аймгуудад нийт 21 АХЦС болон хий цэнэглэх станц (баллон цэнэглэдэг) үйл ажиллагаа явуулдаг байсан бол 2017 онд 80 автомашиныг хийгээр цэнэглэх станц үйл ажиллагаа явуулж байгаа нь 10 жилийн дотор АХЦС-ын тоо 4 дахин өссөн байна. Үүний 39 нь Улаанбаатар хотод, 6 нь Дархан-Уул аймагт, 5 Орхон аймагт, үлдэх 28 нь бусад аймагт баригдан үйл ажиллагаа явуулж байна.

Шатдаг хийн хангамж, хэрэглээтэй холбоотой үйл ажиллагаа нь хүн амын аюулгүй байдалд ноцтой нөлөөлөх аваар, осол гарах өндөр магадлалтай тул хийн аюулгүй ажиллагааны байдалд онцгой анхаарах шаардлагатай байдаг. Тиймээс хийн салбар өндөр хөгжсөн орнуудад хийн хангамжийн сүлжээ байгуулах, хийн станцуудыг барих үйл ажиллагааг мэргэжлийн туршлагатай боловсон хүчинтэй, олон улсын стандартын шаардлагыг хангасан тоног төхөөрөмж, технологийг ашиглах болон аваар, ослын улмаас үүссэн үр дагаварыг арилгах, учирсан хохирол, нөхөн төлбөр, эрсдлийг хариуцах санхүүгийн чадавхитай, тусгай зөвшөөрөл бүхий компаниуд явуулдаг.

Хийн хангамжийн байгууламжийн аюулгүй ажиллагааг хангах, боловсон хүчин, ажиллагсадын ур чадварыг өндөр байлгах, хий хангамжийн ажил үйлчилгээ эрхлэлтийг оновчтой, тодорхой болгох, үйлдвэрлэл, ахуйд хямд түлш ашиглах зах зээлийг нээх зэрэгт эрх зүйн орчинг бүрдүүлэх, хийн түлшний салбарт төр, иргэн, хуулийн этгээдийн оролцоо, тэдгээрийн хооронд үүсэх харилцааг зохицуулах нь чухал юм.

Шингэрүүлсэн шатдаг хийн ашиглалт, тээвэрлэлт, хадгалалт, түгээлтийн техник, технологи, хийн шинж чанар, аюулгүй ажиллагаатай холбогдсон нийт 12 стандарт, 2 барилгын норм ба дүрэм, 3 дүрэм тус тус байдаг.

* 1. *Асуудлыг шийдвэрлэх зорилгыг тодорхойлсон байдал, зохицуулах хувилбар, түүний үр нөлөө, дүгнэлт*

Шатдаг хийн импорт, бөөний болон жижиглэнгээр худалдах үйл ажиллагаа нь тусгай зөвшөөрөлгүй байснаар мэргэжлийн боловсон хүчингүй аж ахуйн нэгжүүд, хийн хангамжийн аюулгүй ажиллагааны мэдлэггүй иргэд хийн худалдаа эрхэлж, шатдаг хийн замбараагүй хэрэглээ бий болох, хүн амын аюулгүй байдалд ноцтой нөлөөлөх аваар, осол гарах нөхцөл бүрдэх юм.

Аж ахуйн нэгжүүд шатдаг хийн хангамжийн үйл ажиллагааг (импортлох, бөөний болон жижиглэнгээр худалдах) тусгай зөвшөөрлийн үндсэн дээр эрхэлснээр мэргэжлийн туршлагатай боловсон хүчинтэй, олон улсын стандартын шаардлагыг хангасан тоног төхөөрөмж, технологийг ашигласан, аваар, ослын улмаас үүссэн үр дагаварыг арилгах, учирсан хохирол, нөхөн төлбөр, эрсдлийг хариуцах санхүүгийн чадавхитай компаниуд энэ үйл ажиллагааг эрхлэх боломж бүрдэж, хүн ам, нийгэм, байгаль орчинд осол аваараас шалтгаалсан сөрөг нөлөөлөл харьцангүй буурна.

Мөн “Шингэрүүлсэн хийн аж ахуй эрхлэгчдийн холбоо”-ны зүгээс шингэрүүлсэн шатдаг хийн үйл ажиллагааг тусгай зөвшөөрлийн үндсэн дээр эрхэлж байх нь зүйтэй гэсэн саналтай байдаг.

Иймд шатдаг хийн импорт, бөөний болон жижиглэнгээр худалдах үйл ажиллагааг тусгай зөвшөөрлийн үндсэн дээр эрхлэх нь зүйтэй юм.

* 1. *Олон улсын болон бусад улсын эрх зүйн зохицуулалттай харьцуулсан байдал*

Хийн түлшийг хамгийн өргөн дэлгэр хэрэглэдэг газар нь Европын орнууд бөгөөд 1960-1980-аад онд эрчим хүчний хангамж хүрэлцэхгүй, агаарын бохирдол оршин суугчдын эрүүл мэндэд ноцтой үр дагавар үзүүлэх болсон үед байгалийн хийн олборлолт, нийлүүлэлт нэмэгдсэн нь хямд, экологийн хамгийн цэвэр түлшийг нэвтрүүлэх үндсэн нөхцөл болсон байна. Европын холбооны эрчим хүчний үйлдвэрлэл 2015 оны байдлаар авч үзэхэд 10 хувийг нефть, 15 хувийг хий, 20 хувийг нүүрс, 26 хувийг цөмийн эрчим хүч, 19 хувийг сэргээгдэх эрчим хүч, үлдсэн 10 хувийг усны эрчим хүч эзэлж байна. Харин АНУ-д нийт үйлдвэрлэж байгаа эрчим хүчний 34% хувийг хийнээс гаргаж байгаа нь 2 дугаарт орох газрын тосноос гарган авч буй эрчим хүчний хэрэглээнээс даруй 6%-иар өндөр байна.

БНСУ, Япон, Орос, Хятад, Малайз, Украин, Казахстан, АНУ, Унгар, Болгар зэрэг улсууд нь тусгайлан “Хийн хангамжийн тухай” хууль гаргаж шатдаг хийн үйл ажиллагааны эрх зүйн харилцааг зохицуулдаг бөгөөд шатдаг хийн чиглэлээр мэргэшсэн тусгай зөвшөөрөл бүхий томоохон компаниуд экспорт, импорт, худалдаалах үйл ажиллагааг эрхлэх явуулдаг байна.

* 1. *Зөвлөмж*

Дээрх харьцуулалт, судалгаанаас харахад шатдаг хийн импорт, бөөний болон жижиглэнгээр худалдах үйл ажиллагааг тусгай зөвшөөрөлтэй болгож, “Газрын тосны бүтээгдэхүүний тухай” хуулийн 5.2.2-ыг “газрын тосны бүтээгдэхүүний үйлдвэрлэл, бүх төрлийн шатахуун, шатдаг хийг импортлох, бөөний болон худалдаа эрхлэх тусгай зөвшөөрөл олгох, уг зөвшөөрлийг түдгэлзүүлэх, хүчингүй болгох”, 7.1-ийг “Бүх төрлийн шатахуун, шатдаг хийг, тусгай зөвшөөрлийн үндсэн дээр импортлох бөгөөд импортлогч дор дурдсан үүрэг хүлээнэ:”, 9.1-ийг “Бүх төрлийн шатахуун, шатдаг хийн бөөний болон жижиглэнгийн худалдааг тусгай зөвшөөрлийн үндсэн дээр эрхэлнэ.” гэж өөрчлөх нь зүйтэй.

**ХУУЛЬ ТОГТООМЖИЙН ХЭРЭГЦЭЭ, ШААРДЛАГЫН УРЬДЧИЛАН**

**ТАНДАН СУДАЛГААНЫ ТАЙЛАН**

1. **Ерөнхий мэдээлэл**

Дэлхийн улс орнууд сүүлийн жилүүдэд байгаль орчин, агаар мандал дахь хорт хийг багасгах зорилгоор газрын тосны бүтээгдэхүүний чанарт тавих шаардлага өндөр болж, евро стандартад заагдсан гол үзүүлэлт болох хартугалга, хүхрийн хэмжээг бууруулах, бензол, ароматик нүүрсустөрөгчид, олефиний хэмжээг шинээр тодотгон тэдгээрийг багасгах шат дараалсан арга хэмжээнүүд авч хэрэгжүүлэн ажиллаж байна.

Евро стандартыг европын холбооноос баталж гаргадаг бөгөөд энэхүү холбоо нь нэг хуулийн дор нэгдэн оршдог евро бүсийн орнуудыг багтаадаг байна. Европын холбоонд нэгдэн ажиллаж буй төрөл бүрийн салбарын хороодууд нь холбогдох евро стандартыг батлан гаргадаг бөгөөд энэхүү евро стандартад автомашинаас ялгарах утааны найрлаганд агуулагдах хорт бодисын агуулгыг бууруулах евро 2,3,4,5 ба бүр евро 6 болгох шаардлагыг тавин ажиллаж байна.

Манай улс түлш, шатахууныхаа хэрэгцээг зуун хувь ипортоор хангадаг бөгөөд 90 гаруй хувийг ОХУ-аас, үлдсэн хувийг бусад орноос импортолж байна. ОХУ 2013 оноос шатахуунд тавигдах стандартын шаардлагыг евро стандарттай дүйцүүлэн шинэчилсэн. Манай улсын хувьд энэхүү бүтээгдэхүүний чанарт тавьж буй стандарыг 2017 оны 4 дүгээр сарын 06-ны өдрийн СХЗГ-ын Стандартчиллын үндэсний зөвлөлийн 07 дугаар тогтоолоор батлуулан, мөрдөж байна.

Энэхүү стандарт шинэчлэгдэн гарсантай холбогдуулан бүтээгдэхүүний чанарын хяналт хийх үйл ажиллагаанд шууд хяналт тавих эрх зүйн зохицуулалт хуулиар зохицуулагдаагүй юм. Иймд газрын тосны бүтээгдэхүүнд чанарын хяналт тавих эрх зүйн орчинг бодитой хэрэгжүүлэхийн тулд тухайн салбарт мөрдөгдөж буй хуулинд нэмэлт өөрчлөлт оруулах нь тохиромжтой гэж үзэж байна.

1. **Урьдчилан тандан судлах үе шат**

Газрын тосны бүтээгдэхүүнд чанары хяналт тавих, түүний хяналтын тогтолцоог сайжруулах үйл ажиллагааг хэрэгжүүлэхэд 2005 онд батлагдсан “Газрын тосны бүтээгдэхүүний тухай” МУ-ын хуулийн 5.1.5-д “импортлож байгаа газрын тосны бүтээгдэхүүний чанарын хяналтыг хилийн боомтуудад хийх бодлогыг хэрэгжүүлэх, нөхцлийг бүрдүүлэх”;7.1.1-д: “чанарын хувьд олон улсын стандартад нийцсэн газрын тосны бүтээгдэхүүнийг импортлох”; 7.1.2-д: “импортолсон бүтээгдэхүүн олон улсын стандартад нийцсэн эсэх талаар итгэмжлэгдсэн сорилтын лабораториор дүгнэлт гаргуулах, газрын тосны бүтээгдэхүүнийг үйлдвэрлэх, хадгалах, тээвэрлэх, худалдахад чанарын хяналт тогтмол хийж байх” гэж заасан энхүү хуулийн заалт нь бодлогыг хэрэгжүүлэгч байгууллагын хувьд бүрэн хэрэгжүүлэх боломжгүй байдаг. Хэрэглэгчдээс бүтээгдэхүүний талаас ирүүлсэн санал, гомдлыг шийдвэрлэх, шууд газар дээр нь хяналт тавих процесс МХЕГ-ын “Төрийн хяналт, шалгалтын тухай хууль”-тай давхцах эсвэл тэрхүү хуулиар зохицуулагдахаар заасан байдаг. Иймд “Газрын тосны бүтээгдэхүүний тухай хууль”-иар нэмэлт өөрчлөлт оруулахдаа газрын тосны бүтээгдэхүүний чанарын талаар хяналт тавих үйл явцыг журамаар нарийвчлан зохицуулах нь зүйтэй гэж үзэв.

1. **Асуудалд дүн шинжилгээ хийх**

Монгол улс жилд 1 сая гаруй тн газрын тосны бүтээгдэхүүн импоролдог ба үүний 40 гаруй хувийг дизелийн түлш, 50 гаруй хувийг автобензин эзэлдэг байна. Ихэнх хэрэгцээг дизелийн түлш эзэлж байгаа ба энэ нь уул уурхай, газар тариалангийн хүнд даацын техник хэрэгслүүд хамрагдаж байна. Сүүлийн үед импортоор нийлүүлэгдэж буй тээврийн хэрэгсэл евро ангиллын түлш, шатахуун хэрэглэхээр үйлдвэрлэгдсэн байдаг ба манай улсад худалдан борлуулагдаж буй түлш, шатахууны чанар шаардлага хангахгүйгээс үүдэн техник хэрэгсэл эвдэрсэн хохирол нэлээдгүй гарсаар байна.

Бүтээгдэхүүний чанарын талаар гарсан гомдлыг шийдвэрлэхэд төрийн мэдлийн итгэмжлэгдсэн лабораторийн дүгнэлтийг үндэслэх ба тухайн лаборатори нь төрийн байгууллагын дэргэд байгуулагдсан лаборатори байх юм. Хэрэглэгчид тухайн лабораторийн дүгнэлтэд эргэлзэхгүй байх, эрх зүйн орчин бүрдсэн байх шаардлагатай.

Монгол улсад газрын тосны бүтээгдэхүүний чанарын хяналтын шинжилгээний чиглэлээр үйл ажиллагаа явуулдаг байгууллагын дэргэдэх лабораториуд байдаг боловч тэдгээр нь дотоод үйл ажиллагаандаа /агуулахын дэргэд/ хяналт хийдэг, мөн тарифтай шинжилгээ хийх үйлчилгээ үзүүлдэг байна.

1. **Асуудлыг шийдвэрлэх зорилгыг тодорхойлсон байдал**

Газрын тосны бүтээгдэхүүний улсын нэгдсэн үзлэг шалгалтыг 5 жил тутамд хийдэг ба өнгөрсөн 2015 онд хийсэн үзлэг шалгалтаар чанарын шаардлага хангаагүй 1500 гаруй дээж илэрсэн бөгөөд энэ нь тухайн бүтээгдэхүүний хадгалалт, тээвэрлэлт болон бусад хүчин зүйлээс хамаарсан байдаг. Чанарын хяналтыг тухайн аж ахуйн нэгж тогтмол баталгаатай итгэмжлэгдсэн лабораториор хийлгэдэггүй, чанартай бүтээгдэхүүнээр хэрэглэгчдийг хангах асуудалд хариуцлагагүй ханддаг, эрх зүйн орчин бүрдээгүйгээс энэхүү асуудал газар авсаар байна.

Хэрэв дээрх асуудлыг хуульчилан, журамаар зохицуулан хэрэгжүүлээд эхэлвэл тогтмол график, төлөвлөгөөний дагуу импорт, худалдаа, тээвэрлэлт, хадгалалтын бүх шатанд хяналт тавьж, стандартын шаардлагад нийцэж байгаа эсэхэд үнэлэлт дүгнэлт өгөх бүрэн боломжтой юм.

1. **Асуудлыг зохицуулах хувилбар, түүний үр нөлөө**

Нөхцөл байдлыг шийдвэрлэх, зорилгод хүрэх байдлын хувьд хамгийн боломжит хувилбар “Газрын тосны бүтээгдэхүүний тухай хууль”-ийн 5 дугаар зүйлд **5.2.7 импортолж байгаа болон дотоодын түүхий эдэд түшиглэн үйдвэрлэсэн газрын тосны бүтээгдэхүүний чанарын хяналт тавих журмыг батлуулж, хэрэгжүүлэх**; мөн 6 дугаар зүйлд **6.1.10. газрын тосны бүтээгдэхүүний импорт, үйдвэрлэл, худалдаа, тээвэрлэлт, хадгалалтын бүх үе шатанд чанарын хяналт тавих**гэж тус тус нэмж оруулах байдлаар шийдвэрлэвэл хяналт тавих үйл ажиллагааг эрхлэх нөхцөл бүрдэх юм.

1. **Зохицуулалтын хувилбаруудын үр нөлөөг тандан судлах**

“Газрын тосны бүтээгдэхүүний тухай” хуулинд нэмэлт өөрчлөлт оруулах төслийг баталсанаар дараах үр нөлөө гарна гэж үзэж байна. Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан хүснэгт 1,2,3,4-өөс үзнэ үү.

|  |  |
| --- | --- |
|  | “Газрын тосны бүтээгдэхүүний тухай”хуулинд нэмэлт өөрчлөлт оруулах |
| Хүний эрхэд үзүүлэх нөлөө | Газрын тосны бүтээгдэхүүний хэрэглэгч иргэдийн чанарын тал дээрх сэтгэл ханамж сайжирна |
| Эдийн засагт үзүүлэх нөлөө | Чанарын хяналт шалгалт хийх төлбөрийн хэмжээ гарна. |
| Нийгэмд үзүүлэх нөлөө | Иргэд бүтээгдэхүүний чанарыг бодитоор мэдрэнэ. |
| Байгаль, орчинд үзүүүлэх нөлөө | Чанарын хяналт байнга тавьснаар тухайн үед чанаргүй гарсан түлш, шатахуунд хариж арга хэмжээ авхуулсанаар байгаль орчинд үзүүлж болох хорт нөлөөллийг бууруулна. |
| Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх | Монгол Улсын Үндсэн хууль болон бусад хуультай нийцнэ. |

1. Зөвлөмж

“Газрын тосны бүтээгдэхүүний тухай” хуулинд нэмэлт өөрчилөл оруулснаар чанарын хяналтын тогтолцоог сайжруулах, хэрэглэгчдийн бтээгдэхүүний тал дээрх сэтгэдл ханамжийг дээшлүүлэх бөгөөд хуурамчаар дүгнэлт гаргах асуудал зогсоно.

Иймд чанарын шинжилгээний үр дүнг бодитой, үнэн зөв шударга гаргаж, түүнийхээ хариуцлагыг үүрэх чадвартай төрийн байгууллагын дэргэдэх лабораторийн хяналт тавих эрх зүйн орчинг бий болгосноор Монгол улсад сүүлийн үед үүсээд байгаа “хуурамч” гэх тодотголтой түлш, шатахууны хяналтыг бүрэн хийж чадах юм.

Хүснэгт 1

ХҮНИЙ ЭРХЭД ҮЗҮҮЛЭХ ҮР НӨЛӨӨ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэх үрнөлөө | Холбогдох асуулт | | Хариулт | | | | | Тайлбар |
| 1.Хүний эрхийн суурь зарчмуудад нийцэж байгаа эсэх | 1.1.Ялгаварлан гадуурхахгүй ба тэгш байх | | | | | | | |
| 1.1.1.Ялгаварлан гадуурхахыг хориглох эсэх | **Тийм** | Үгүй | | | Хуулиар тавигдах шаардлага, шалгуурыг нийтлэг, тэгшээр хуульчилна | | |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | | | Хуулиар ялгаварлан гадуурхсан буюу аль нэг бүлэгт давуу байдал үүсгэх зохицуулалт тусгахгүй | | |
| 1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | **Тийм** | Үгүй | | | Олон улсын болон үндэсний хүний эрхийн хэмжээнд нийцнэ. | | |
| 1.2.Оролцоог хангах |  | | | | | | |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | | | Үгүй | Ямар нэг сөрөг нөлөө байхгүй | | |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | Тийм | | | **Үгүй** | ААН-д нөлөө үзүүлнэ | | |
| 1.3.Хууль дээдлэх зарчим ба сайн засаглал, хариуцлага | | | | | | | |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм | | Үгүй | | | Ийм зохиууллат байхгүй | |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх | **Тийм** | | Үгүй | | | Шударга, тэгш эрх, үр өгөөжтэй байх нөхцөл, боломжийг бүрдүүлэхэд чиглэсэн. | |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | **Тийм** | | Үгүй | | | Хууль зөрчсөн этгээдэд хүлээлгэх хариуцлагыг зохицуулна. | |
| 2.Хүний эрхийг  хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх | Тийм | | **Үгүй** | | | Ямар нэг сөрөг нөлөөгүй | |
| 2.2.Хязгаарлалт тогтоох нь зайлшгүй эсэх | Тийм | | Үгүй | | | Ийм зохицуулалт байхгүй | |
| 3.Эрх агуулагч[[8]](http://www.legalinfo.mn/annex/details/7333?lawid=11993" \l "_ftn8" \o ") | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | | Үгүй | | | ААН, иргэд олон нийт | |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | Тийм | | **Үгүй** | | | Сөрөг нөлөөгүй | |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | **Тийм** | | Үгүй | | | Ямар нэг сөрөг нөлөөгүй | |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) | **Тийм** | | Үгүй | | | Ямар нэг сөрөг нөлөөгүй | |
| 4.Үүрэг хүлээгч[[9]](http://www.legalinfo.mn/annex/details/7333?lawid=11993" \l "_ftn9" \o ") | 4.1.Үүрэг хүлээгчдийг тодорхойлсон эсэх | **Тийм** | | Үгүй | | |  | |
| 5.Жендэрийн  эрх тэгш байдлыг хангах тухай хуульд нийцүүлсэн эсэх | 5.1.Жендэрийн үзэл баримтлалыг тусгасан эсэх | **Тийм** | | Үгүй | | | Ямар нэг сөрөг нөлөөгүй | |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | | Үгүй | | | Ямар нэг сөрөг нөлөөгүй | |

Хүснэгт 2

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | **Тийм** | Үгүй | Бүтээгдэхүүний чанар сайжирна |
| Тийм | Үгүй |  |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** | Нөлөө үзүүлэхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм | **Үгүй** | Нөлөө үзүүлэхгүй |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** | Хэрэглэгчийн шийдвэр гаргах боломжийг бууруулахгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** | Нөлөө үзүүлэхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** | Нөлөө үзүүлэхгүй |
| 2.4.Зах зээлд шинээр монополийг бий болгох эсэх | Тийм | **Үгүй** | Монопол бий болохгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | **Тийм** | Үгүй | ААН-үүдэд чанарын хяналт хийх зардал гарна |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **Үгүй** |  |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** |  |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** | Нөлөөгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | **Тийм** | Үгүй | Шаардлага хангахгйү бүтээгдэхүүн борлуулах тохиолдолд хяналтын байгууллагад шилжүүлнэ |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | **Тийм** | Үгүй | Чанарын хяналт хийлгэх график гаргана |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** | Нөлөөгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** | Нөлөөгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** | Нөлөөгүй |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм | **Үгүй** | Ямар нэг нөлөөгүй |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм | **Үгүй** | Нөлөөгүй |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **Үгүй** | Нөлөөгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **Үгүй** | Нөлөө үзүүлэхгүй |
| 7.3.Хэрэглэгчдийн эрх ашигт нөлөөлөх эсэх | Тийм | **Үгүй** | Нөлөө үзүүлэхгүй |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | **Үгүй** | Нөлөө үзүүлэхгүй |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | **Тийм** | Үгүй | Хуурамч бүтээгдэхүүний үйлдвэрлэл багасна |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм | **Үгүй** |  |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | **Тийм** | Үгүй | Чанарын хяналт тавихад ачаалал ихдэх учир төрийн байгууллагын хувьд орон тоо нэмэх асуудал үүснэ |
| 9.3.Төрийн байгууллагад захиргааны шинэ чиг үүрэг бий болгох эсэх | **Тийм** | Үгүй | Бүтэцэд өөрчлөлт орно |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй | Төсвийн зардал гарна |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | Үгүй | Эерэг нөлөө үзүүлнэ |
| 10.3.Инфляци нэмэгдэх эсэх | Тийм | **Үгүй** | нөлөө үзүүлэхгүй |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй | Ямар нэг байдлаар зөрчилдөхгүй |

Хүснэгт 3

**НИЙГЭМД ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| Үзүүлэх үр мнөлөө | Холбогдох асуулт | Хариулт | | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм | **Үгүй** | Нөлөө үзүүлэхгүй |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Нөлөө үзүүлэхгүй |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Тодорхой үйл ажиллагаа эрхлэгчдэд нөлөө үзүүлнэ |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | **Тийм** | Үгүй | Үйл ажиллагаа эрхлэгчдэд нөлөө үзүүлнэ |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | Үгүй | Чанар сайжруулах арга хэмжээ авна |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэг нөлөөгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэг нөлөөгүй |
| 2.4.Шинээр ажлын стандарт гаргах эсэх | Тийм | **Үгүй** | Нөлөөгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэг нөлөөгүй |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Нөлөөлөхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Нөлөөлөхгүй |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Нөлөөлөхгүй |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Нөлөөлөхгүй |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | Тийм | **Үгүй** | Ямар нэг сөрөг нөлөөгүй |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Нөлөөлөхгүй |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | **Тийм** | Үгүй | Үйл ажиллагаа эрхлэгчидэд нөлөөлнө |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Нөлөө үзүүлэхгүй |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | **Тийм** | Үгүй | Хортойн нөлөөлөл багасна |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Нөлөө үзүүлэхгүй |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | **Үгүй** | Нөлөө үзүүлэхгүй |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | **Үгүй** | Нөлөө үзүүлэхгүй |
| 6.3.Иргэдийн боловсрол (төрийн болон хувийн хэвшлийн боловсрролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** | Нөлөө үзүүлэхгүй |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Нөлөө үзүүлэхгүй |
| 7.2.Хуулийг албадан хэрэгжүүлэхэд нөлөөлөх эсэх | **Тийм** | Үгүй | Үйл ажиллагаа эрхлэгчдэд нөлөө үзүүлнэ |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Нөлөө үзүүлэхүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Нөлөө үзүүлэхгүй |

Хүснэгт 4

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуулт | Хариулт | | Тайлбар |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Агаарын бохирдлыг бууруулахад нөлөөлнө |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | **Тийм** | Үгүй | Тээврийн хэрэгслийн түлшний хэрэглээ буурна |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Нөлөө үзүүлэхгүй |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Нөлөө үзүүлэхгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Агаарын бохирдлыг бууруулна |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Нөлөө үзүүлэхгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Нөлөө үзүүлэхгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Нөлөө үзүүлэхгүй |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Нөлөө үзүүлэхгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Нөлөө үзүүлэхгүй |
| 4.2.Усны бохирдлыг нэмэгдүүлэх эсэх | Тийм | **Үгүй** | Нөлөө үзүүлэхгүй |
| 4.3.Ундны усны чанарт нөлөөлөх эсэх | Тийм | **Үгүй** | Нөлөө үзүүлэхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | **Тийм** | Үгүй | Алдагдсан тохиолдолд нөлөө үзүүлнэ |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Нөлөө үзүүлэхгүй |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Нөлөө үзүүлэхгүй |
| 6.2.Газрын зориулалтыг өөрчлөх эсэх | Тийм | **Үгүй** | Нөлөө үзүүлэхгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Нөлөө үзүүлэхгүй |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | **Үгүй** | Нөлөө үзүүлэхгүй |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Нөлөө үзүүлэхгүй |

1. [↑](#footnote-ref-2)